	Denumirea măsurii: 

 
 Investiții premergătoare aderării actorilor locali din teritoriul Poarta Almăjului la schemele naționale și/sau europene de calitate – M7/3.1/3A


Tipul măsurii:  INVESTIȚII
                        SERVICII
                        SPRIJIN FORFETAR

1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL

Analiza SWOT întreprinsă la nivelul teritoriului a relevat inexistența unor sisteme de certificare a calității produselor locale, fapt ce le face pe acestea necompetitive sau indezirabile în raport cu anumite categorii de potențiali cumpărători; insuficienta promovare a produselor tradiționale provenite din microregiune, datorită inexistenței resurselor financiare destinate investițiilor în marketingul și certificare produselor tradiționale induce un impact negativ asupra competitivității locale a produselor tradiționale. Producătorii locali nu cunosc cu exactitate în ce constă implementarea unei scheme de calitate, care sunt avantajele, obligațiile, dar și beneficiile unui asemenea demers, care sunt etapele pe care trebuie să le parcurgă și cum pot contribui schemele de calitate la dezvoltarea afacerilor agricole din microregiune.
Măsura este dedicată  atât grupurilor de producători (forme asociative), cât și producătorilor agricoli individuali (tineri fermieri, proprietari de exploatații agricole, mici producători locali) care au activitate de producție agricolă la nivelul microregiunii, care vor putea beneficia de un stimulent anual pentru realizarea unor scheme voluntare de certificare a produselor agricole recunoscute de statele membre ca aplicând orientările UE privind cele mai bune practici pentru sistemele de certificare voluntară a produselor agricole și neagricole.  Conform analizei SWOT reiese faptul că la nivelul microregiunii există un număr relevant de forme asociative în domeniul creșterii animalelor, precum și un număr ridicat de fermieri, aspect relevat și de competiția intensă pentru accesarea sprijinului nerambursabil destinat tinerilor fermieri sau exploatațiilor agricole, atât în cadrul sesiunilor naționale, cât și în cadrul sesiunilor de proiecte organizate de GAL Asociația Poarta Almăjului. Totodată, la nivelul microregiunii există un potențial pomicol foarte dezvoltat, care însă este nevalorificat în plan local, însă care odată accesat prin intermediul SDL va putea genera potențiali beneficiari și în ceea ce privește produsele provenite din sectorul pomicol.
Astfel, principalul scop al măsurii este acela de a familiariza producătorii locali cu conceptul și principiile de operare ale schemelor de calitate, prin acțiuni de animare, informare și cursuri de instruire în vederea pregătirii dosarelor pentru aplicarea la schemele de calitate. În mod concret, măsura promovează, printre producătorii agricoli locali, indiferent de forma lor de funcționare, acțiunile premergătoare aderării la schemele de calitate, pentru produsele lor, agricole și agroalimentare. Prin aceste acțiuni s-ar asigura propagarea informațiilor cu privire la aderarea la schemele de calitate.
Includerea măsurii în cadrul SDL În România este justificată prin faptul că la nivel național sunt prea puține informații cu privire la participarea producătorilor agricoli la schemele de calitate, iar certificarea producătorilor reprezintă o condiție fără de care nu pot fi accesate piețele externe (a se vedea potențialul de export către Serbia și Bulgaria, zone apropiate de microregiunea Poarta Almăjului) și nici piețele interne, în condițiile în care din ce în ce mai mulți retaileri de dimensiuni mari solicită certificări suplimentare pentru a include produsele tradiționale în gama curentă de produse oferită consumatorilor.
În condițiile în care rentabilitatea producătorilor locali este una foarte scăzută, datorită lipsei dotărilor și cunoștințelor necesare pentru practicarea unui management agricol performant, participarea la schemele de calitate constituie un deziderat ce nu poate fi susținut din punct de vedere financiar, fără a afecta performanțele economice ale exploatațiilor. Prin urmare, includerea acestei măsuri în SDL este de natură să dinamizeze producătorii locali și să le deschidă acestora noi orizonturi pentru parcurgerea etapelor necesare aderării la o schemă de calitate, care va avea ca finalitate comercializarea produselor tradiționale obținute în cadrul exploatațiilor pe care le dețin sau le administrează, pe piețe extinse, cu o rentabilitate mai ridicată și cu un potențial de dezvoltare mai rapid. Măsura este cu atât mai importantă cu cât pentru multe dintre localitățile incluse în GAL sectorul agricol reprezintă principala sursă de venit pentru membrii comunității locale.

Obiective de dezvoltare rurală cf. Reg.(UE) 1305/2013, art. 4:

· favorizarea competitivității agriculturii  

Obiective specifice ale măsurii:

· dobândirea de informații și cunoștințe relevante privind participarea pentru prima dată a fermierilor și formelor asociative la schemele de calitate la nivel european sau național;
· instruirea fermierilor și a formelor asociative cu privire la etapele, demersurile, avantajele, obligațiile, beneficiile ce decurg din aderarea la o schemă de calitate;
· creșterea competitivității produselor tradiționale obținute la nivelul microregiunii;
· facilitarea accesului la noi piețe de desfacere interne și/sau internaționale a produselor tradiționale obținute la nivelul microregiunii;
· creșterea valorii adăugate a produselor tradiționale și a veniturilor obținute de fermierii și grupurile de fermieri locali;

Măsura contribuie la prioritatea / prioritățile prevăzute la art. 5, Reg.(UE) 1305/2013:

P3 - Promovarea organizării lanțului alimentar, inclusiv procesarea și comercializarea produselor agricole, a bunăstării animalelor și a gestionării riscurilor în agricultură

Măsura contribuie la Domeniul de intervenție 3A - Îmbunătățirea competitivității producătorilor primari printr-o mai bună integrare a acestora în lanțul agroalimentar prin intermediul schemelor de calitate, al creșterii valorii adăugate a produselor agricole, al promovării pe piețele locale și în cadrul circuitelor scurte de aprovizionare, al grupurilor și organizațiilor de producători și al organizațiilor interprofesionale – Art. 5 Reg.(UE) 1305/2013.

Măsura contribuie la obiectivele transversale ale Reg.(UE) 1305/2013:
· mediu și climă: - instruirea fermierilor în domeniul schemelor de calitate, informarea acestora și sprijinirea lor pentru aderarea la schemele de calitate va avea un impact benefic asupra mediului înconjurător întrucât orice schemă de calitate presupune respectarea unor norme și standarde stricte în materie de protecție și conservare a mediului.
· inovare: Măsura încurajează folosirea și schimbul de idei, abordarea participativă, conștientizarea și motivarea fermierilor locali să adere la schemele de calitate. Până în prezent, la nivelul GAL Poarta Almăjului nu există fermieri care să fi aderat la scheme de calitate, conceptul fiind o inovație absolută la nivelul microregiunii. Proximitatea frontierelor cu Bulgaria și Serbia, poate  constitui în egală măsură o oportunitate de inițiere a unor operațiuni de export la scară redusă și o modalitate de inovare în domeniul comercial.
Complementaritatea cu alte măsuri din SDL: 
· M1/6.3. – Sprijin pentru dezvoltarea fermelor mici (măsurile sunt complementare în sensul că beneficiarii de finanțare în cadrul M1/6.3. pot constitui beneficiari direcți în cadrul M7/3.1.);
· M2/6.1. – Sprijin pentru instalarea tinerilor fermieri (măsurile sunt complementare în sensul că beneficiarii de finanțare în cadrul M2/6.1. pot constitui beneficiari direcți în cadrul M7/3.1.);


Sinergia cu alte măsuri din SDL: -


2. Valoarea adăugată a măsurii

· caracterul inovator al intervenției constă în faptul că informarea și sprijinirea fermierilor locali cu privire la participarea la schemele de calitate constituie o formă de înaltă profesionalizare a agriculturii; beneficiarii vor fi obligați în permanență să se perfecționeze, să dobândească noi cunoștințe în domeniul agricol, să deprindă metode și tehnici de marketing al produselor agricole, să negocieze cu potențiali clienți, să își dezvolte abilitățile manageriale pe care un fermier clasic de cele mai multe ori nu le posedă;  
· valoarea adăugată rezidă în faptul că măsura contribuie la creșterea competitivității produselor locale, facilitarea accesului la noi piețe de desfacere, eficientizarea producției. Totodată, prin faptul că măsura este complementară cu Măsurile M1/6.3. și M2/6.1., asigură consolidarea performanței obținută de către fermieri și/sau grupurile de fermieri în cadrul măsurilor precedente, facilitându-le acestora accesul la ultima etapă a lanțului agro-alimentar, respectiv comercializarea produselor obținute în condiții competitive și către piețe stabile.

3. Trimiteri la alte acte legislative:
· Legislația UE:
· Recomandarea 2003/361/CE din 6 mai 2003 privind definirea micro-întreprinderilor şi a întreprinderilor mici şi mijlocii;
· Regulamentul (UE) nr. 1151/2012 al Parlamentului European și al Consiliului;
· Regulamentul (CE) nr. 834/2007 al Consiliului
· Regulamentul (UE) nr. 110/2008 al Parlamentului European și al Consiliului;
· Regulamentul CEE nr. 160/91 al Consiliului
· Legislația națională:
· Lege Nr. 346/2004 privind stimularea înființării și dezvoltării întreprinderilor mici și mijlocii cu modificările  şi completările ulterioare;
· Ordonanță de urgență nr. 44/2008 privind desfășurarea activităților economice de către persoanele fizice autorizate, întreprinderile individuale și întreprinderile familiale cu modificările și completările ulterioare.
· Ordonanţa Guvernului nr. 8/2013 pentru modificarea şi completarea Legii nr. 571/2003 privind Codul fiscal şi reglementarea unor măsuri financiar-fiscale cu modificările şi completările ulterioare;

4. Beneficiari direcți / indirecți (grup țintă)
Beneficiari direcți: Firme specializate care au ca domeniu de activitate consilierea, informarea, instruirea, acordarea de asistență tehnică.

Beneficiari indirecți:

· grupuri de producători/fermieri cu potențial de aderare la o schemă de calitate, constituite conform legislației naționale în vigoare
· tânărul fermier așa cum este definit în art. 2 din R(UE) nr. 1305/2013*, care se instalează ca unic șef al exploatației agricole, și care întrunește condițiile minimale pentru a adera la o schemă de calitate, cu prioritate pentru cei care au beneficiat de sprijin anterior prin Măsura M2/6.1.;
· persoana juridică cu mai mulți acționari unde un tânăr fermier, așa cum este definit în art. 2 din R(UE) nr. 1305/2013 se instalează și exercită un control efectiv pe termen lung în ceea ce privește deciziile referitoare la gestionare, la beneficii și la riscurile financiare legate de exploatație şi deţine cel puţin 50%+1 din acţiuni, care întrunește condițiile minimale pentru a adera la o schemă de calitate, cu prioritate pentru cei care au beneficiat de sprijin anterior prin Măsura M2/6.1.;
· fermierii care au drept de proprietate și/sau drept de folosinţă pentru o exploatație agricolă care intră în categoria de fermă mică conform definiției relevante cu excepția persoanelor fizice neautorizate, care întrunesc condițiile minimale pentru a adera la o schemă de calitate, cu prioritate pentru cei care au beneficiat de sprijin anterior prin Măsura
·  M1/6.3.;

5. Tip de sprijin

Rambursarea costurilor eligibile suportate și plătite efectiv conform Art. 67 din Regulamentul UE 1303/2013.

6. Tipuri de acțiuni eligibile și neeligibile

Sprijinul se acordă în vederea sprijinirii potențialilor beneficiari în vederea aderării la schemele de calitate. Sunt eligibile acțiuni de informare, animare, instruire, organizare de întâlniri, culegerea de informații/date, elaborare de documente, având ca scop sau finalitate încurajarea potențialilor beneficiari să adere la scheme de calitate; pot fi eligibile inclusiv activități de întocmire a dosarelor de aplicație.

7. Condiții de eligibilitate

· Solicitantul trebuie să se încadreze în categoria de beneficiari eligibili menționată mai sus;
· Proiectul trebuie să se deruleze în teritoriul GAL;
· Solicitantul are prevăzut în obiectul de activitate activități specifice celor propuse prin intervenție (consultanță, instruire/formare/animare, etc.);
· Solicitantul dispune de personal propriu sau cooptat care dispune de abilitățile și cunoștințele necesare derulării acțiunilor premergătoare aderării la schemele de calitate; 
· Solicitantul dispune de capacitatea tehnică și financiară necesară derulării specifice;
· b ) Pentru participanți:
· Participanții au statut de fermieri/forme asociative și activează în sectorul agricol/alimentar;
· Participanții au domiciliul și/sau exploatația pe teritoriul GAL.


8. Criterii de selecție

· Principiul capacității tehnice și financiare;
Principiul cunoașterii și înțelegerii specificului local al zonei, dovedit prin studii, strategii și analize relevante;
Principiul expertizei în activități de animare/informare/formare profesională/instruire;
· Principiul calității și coerenței măsurilor propuse
Principiile de selecție vor fi detaliate suplimentar în legislația națională subsecventă și vor avea în vedere prevederile art. 49 al R(UE) nr. 1305/2013 urmărind să asigure tratamentul egal al solicitanților, o mai bună utilizare a resurselor financiare și direcționarea acestora în conformitate cu prioritățile Uniunii în materie de dezvoltare rurală.
De asemenea, principiile de selecție vor asigura dezvoltarea echilibrată a agriculturii din România, ponderea criteriilor de selecție realizându-se în funcție de evoluția programului și nivelul de dezvoltare al sectoarelor prioritare identificate în strategia programului.

9. Sume (aplicabile) și rata sprijinului:

Intensitatea sprijinului public nerambursabil va fi de 100%.
Valoarea sprijinului public nerambursabil va fi de 38.489 euro

10. Indicatori de monitorizare

· Număr de proiecte sprijinite: minim 1
· Număr de participanți instruiți: minim 130
· Valoarea cheltuielilor publice efectuate: 38.489 euro

Indicator specific LEADER: Locuri de muncă nou create: 0




